CELEX: 32017R1439
Language: lt
Date: 2017-08-08 00:00:00
Title: 2017 m. rugpjūčio 8 d. Komisijos įgyvendinimo reglamentas (ES) 2017/1439, kuriuo iš dalies keičiamas Įgyvendinimo reglamentas (ES) 2017/1019, kuriuo nustatomas galutinis antidempingo muitas ir laikinojo muito, nustatyto tam tikriems importuojamiems Baltarusijos Respublikos kilmės strypams ir juostoms, naudojamiems kaip gelžbetonio armatūra, galutinis surinkimas

9.8.2017   
            
            
               LT
            
            
               Europos Sąjungos oficialusis leidinys
            
            
               L 206/1
            
         KOMISIJOS ĮGYVENDINIMO REGLAMENTAS (ES) 2017/1439
   2017 m. rugpjūčio 8 d.
   kuriuo iš dalies keičiamas Įgyvendinimo reglamentas (ES) 2017/1019, kuriuo nustatomas galutinis antidempingo muitas ir laikinojo muito, nustatyto tam tikriems importuojamiems Baltarusijos Respublikos kilmės strypams ir juostoms, naudojamiems kaip gelžbetonio armatūra, galutinis surinkimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 9 straipsnio 4 dalį,
   kadangi:
   
               (1)
            
            
               2016 m. gruodžio 20 d. Europos Komisija (toliau – Komisija) Įgyvendinimo reglamentu (ES) 2016/2303 (2) (toliau – laikinasis reglamentas) importuojamiems Baltarusijos Respublikos (toliau – Baltarusija) kilmės tam tikriems strypams ir juostoms, naudojamiems kaip gelžbetonio armatūra, nustatė laikinąjį antidempingo muitą;
            
         
               (2)
            
            
               produktas, kuriam nustatytas laikinasis antidempingo muitas, buvo apibrėžtas kaip „tam tikri Baltarusijos kilmės strypai ir juostos, naudojami kaip gelžbetonio armatūra, iš geležies arba iš nelegiruotojo plieno, po kalimo, karštojo valcavimo, karštojo tempimo arba karštojo išspaudimo (ekstruzijos) toliau neapdoroti, įskaitant po valcavimo susuktus arba supintus, taip pat produktai su išpjovomis, briaunomis, grioveliais arba kitomis deformacijomis, padarytomis valcavimo proceso metu, kurių KN kodai šiuo metu yra ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 ir ex 7214 99 95. Labai atsparios nuovargiui geležies arba plieno strypai ir juostos, naudojami kaip gelžbetonio armatūra, neįtraukti“;
            
         
               (3)
            
            
               nustatyta laikinojo antidempingo muito norma, taikoma neto kainai Sąjungos pasienyje prieš sumokant muitą, buvo 12,5 %;
            
         
               (4)
            
            
               2017 m. birželio 17 d. Komisija Įgyvendinimo reglamentu (ES) 2017/1019 (3) (toliau – galutinis reglamentas) importuojamiems Baltarusijos kilmės tam tikriems strypams ir juostoms, naudojamiems kaip gelžbetonio armatūra, nustatė galutinį antidempingo muitą;
            
         
               (5)
            
            
               produktas, kuriam nustatytas galutinis antidempingo muitas, buvo apibrėžtas kaip „tam tikri Baltarusijos kilmės strypai ir juostos, naudojami kaip gelžbetonio armatūra, iš geležies arba iš nelegiruotojo plieno, po kalimo, karštojo valcavimo, karštojo tempimo arba karštojo išspaudimo (ekstruzijos) toliau neapdoroti, po valcavimo susukti ar supinti arba nesusukti ar nesupinti, su išpjovomis, briaunomis, grioveliais arba kitomis deformacijomis, padarytomis valcavimo proceso metu, kurių KN kodai šiuo metu yra ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10 ir ex 7214 99 95. Labai atsparios nuovargiui geležies arba plieno strypai bei juostos ir kiti ilgi produktai, naudojami kaip gelžbetonio armatūra, kaip antai apskriti strypai, nėra įtraukti“;
            
         
               (6)
            
            
               nustatyta galutinio antidempingo muito norma, taikoma neto kainai Sąjungos pasienyje prieš sumokant muitą, buvo 10,6 %;
            
         
               (7)
            
            
               galutinio reglamento 2 straipsnyje nustatytas galutinis garantijomis pagal laikinąjį reglamentą užtikrintų laikinųjų antidempingo muitų sumų surinkimas. Tačiau reglamentu aiškiai nenustatyta, kad sumos, viršijančios galutinę antidempingo muitų priemonių normą ir produkto apibrėžtąją sritį, nerenkamos, o tai, atsižvelgiant į pagrindinio reglamento 10 straipsnio 3 dalį, būtų buvę tikslinga;
            
         
               (8)
            
            
               todėl Įgyvendinimo reglamento (ES) 2017/1019 2 straipsnis turėtų būti atitinkamai ištaisytas;
            
         
               (9)
            
            
               ištaisyta nuostata turėtų būti taikoma nuo Įgyvendinimo reglamento (ES) 2017/1019 įsigaliojimo dienos;
            
         
               (10)
            
            
               šiame reglamente nustatytas pakeitimas atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2017/1019 2 straipsnis ištaisomas taip:
   
      „Galutinai surenkamos garantijomis pagal Įgyvendinimo reglamentą (ES) 2016/2303 užtikrintos laikinųjų antidempingo muitų sumos. Sumos, viršijančios galutinę antidempingo muitų priemonių normą ir produkto apibrėžtąją sritį, nerenkamos.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Tačiau jo 1 straipsnis taikomas nuo 2017 m. birželio 18 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 176, 2016 6 30, p. 21.
   
      (2)  2016 m. gruodžio 19 d. Komisijos įgyvendinimo reglamentas (ES) 2016/2303, kuriuo tam tikriems importuojamiems Baltarusijos Respublikos kilmės strypams ir juostoms, naudojamiems kaip gelžbetonio armatūra, nustatomas laikinasis antidempingo muitas (OL L 345, 2016 12 20, p. 4).
   
      (3)  2017 m. birželio 16 d. Komisijos įgyvendinimo reglamentas (ES) 2017/1019, kuriuo nustatomas galutinis antidempingo muitas ir laikinojo muito, nustatyto tam tikriems importuojamiems Baltarusijos Respublikos kilmės strypams ir juostoms, naudojamiems kaip gelžbetonio armatūra, galutinis surinkimas (OL L 155, 2017 6 17, p. 6).